**DOMAĆA ZADAĆA 2.E**

**11.5. – 15.5.**

**PONEDJELJAK – 11.5.**

HRVATSKI JEZIK

 Udžbenik strana 123.. Pročitaj pjesmu 7 puta. U bilježnicu bojom na početku reda napiši ime autorice. U novi red, bojom, na sredini reda napiši naslov pjesme. Pazi da ne zaboraviš na datum. Nakon toga, u novi red, olovkom, prepiši jednu kiticu po izboru (koju želiš) i ispod nacrtaj likove koji se spominju u toj kitici. O kome govori kitica, to nacrtaj. Na primjer… ako piše… Ljube se pčela i cvijet, nacrtat ćeš pčelu i cvijet. I tako dalje.

MATEMATIKA

 Naučili ste množiti i dijeliti s brojem 3. Danas ćete malo vježbati. Otvori bilježnicu, olovkom napiši naslov vježba. Pazi da ne zaboraviš na datum. Ispod naslova ostavi 2 reda prazna i prepiši i riješi sljedeće zadatke.

1. Izračunaj.

6·3= 6:3= 2·3= 3:3=

3·4= 9:3= 7·3= 15:3=

1·3= 12:3= 3·5= 24:3=

3·3= 18:3= 3·8= 21:3=

9·3= 30:3= 10·3= 27:3=

1. Izračunaj i usporedi.

30:3 3·10 3·0 56·0 16:2 18:3

10:5 15:3 9:3 3·3 12:3 12:2

1. Izračunaj količnik brojeva 24 i 3.

RAČUN:

1. Prvi faktor je 7, a drugi 3. Koliki je umnožak?

RAČUN:

ODGOVOR:

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti

**UTORAK – 12.5.**

HRVATSKI JEZIK

 Udžbenik strana 123.. Pročitaj pjesmu 5 puta. U bilježnicu olovkom na sredini reda napiši Vježba. Pazi da ne zaboraviš na datum. Nakon toga, u novi red, olovkom, prepiši i odgovori punom rečenicom na sljedeća pitanja:

1. Kako se pjesma zove?
2. Koliko pjesma ima kitica?
3. Koliko stihova ima svaka kitica?
4. Tko se sve ljubi u prvoj kitici?
5. Tko je napisao pjesmu?
6. Tko se sve ljubi u zadnjoj kitici?

MATEMATIKA

 Naučili ste množiti i dijeliti s 2, 5, 10 i 3 i naučili ste množiti s 1 i 0. Danas krećemo na novi broj, množenje broja 4. U udžbeniku na 86. strani riješi ZNAM. Nakon toga DOBRO prouči sliku i brojevnu crtu na 86. strani. U bilježnicu, bojom, napiši naslov Množenje broja 4. Pazi da ne zaboraviš na datum. Ispod naslova ostavi 4 reda prazno i precrtaj brojevnu crtu koja je ispod slike u udžbeniku na 86. strani. Pazi da ne zaboraviš na strelice iznad brojevne crte. Ispod brojevne crte ostavi 3 reda prazno i prepiši sljedeće jednakosti u 2 stupca kao i ja:

1·4=4 6·4=24

2·4=8 7·4=28

3·4=12 8·4=32

4·4=16 9·4=36

5·4=20 10·4=40

**Višekratnici broja 4 su: 4, 8, 12, 16, 20, 24, 28, 32, 36, 40.**

**TO NAUČI NAPAMET!!!**

**SRIJEDA – 13.5.**

Dragi učenici, nemojte zaboraviti, sutra je zadnji dan da Ivani vratite nastavni listić koji sam vam poslala u petak.

PRIRODA I DRUŠTVO

 Danas ćete malo ponavljati. Prvo dobro i točno pročitaj tekstove na 58., 59., 60. i 61. strani u udžbeniku. U bilježnicu, olovkom napiši naslov Vježba. Pazi da ne zaboraviš na datum. Ispod naslova punom rečenicom odgovori na sljedeća pitanja. Pitanja ne trebaš prepisivati.

1. Nabroji glavne dijelove tijela.
2. Kako se zove prednja strana glave i što se na njoj nalazi?
3. Što se nalazi na prednjoj strani trupa, a što na stražnjoj strani?
4. Što su udovi i za što nam služe?
5. Kada smo zdravi?
6. Zašto moramo održavati higijenske navike?
7. Zašto moramo redovito odlaziti liječniku?

MATEMATIKA

 Usmeno (ne pisati, govori na glas) ponovi množenje broja 4. Nakon toga otvori udžbenik na strani 87. i riješi 1., 2., 3. i 5. zadatak. Zatim otvori 88. stranu i riješi ZNAM. DOBRO i TOČNO pročitaj i prouči sliku i žutu tablicu na dnu stranice. U bilježnicu napiši bojom naslov Dijeljenje brojem 4. Pazi da ne zaboraviš na datum. Ispod naslova ostavi 5 reda prazno i nacrtaj brojevnu crtu koja je u udžbeniku ispod slike na strani 88.. Pazi da ne zaboraviš na strelice iznad brojevne crte. Ako broj 20 dijelimo brojem 4, moramo od broja 20 oduzimati broj 4 toliko puta dok ne dobijemo 0. U ovom slučaju to je 5 puta. To je prikazano u ovim jednakostima ispod koje ćeš prepisati u bilježnicu. Ispod brojevne crte napiši sljedeće:

20-4=16

16-4=12

12-4=8 20:4=5 jer je 5·4=20

8-4=4

4-4=0

Nakon toga ostavi 2 reda prazno i prepiši sljedeće jednakosti u 2 stupca kao što sam i ja: **TO NAUČI NAPAMET!**

4:4=1 24:4=6

8:4=2 28:4=7

12:4=3 32:4=8

16:4=4 36:4=9

20:4=5 40:4=10

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.

**ČETVRTAK – 14.5.**

Danas je zadnji dan da vratite Ivani nastavni listić koji sam vam poslala u petak. Ako niste do sada riješili, RIJEŠITE i DANAS ga vratite IVANI. Ja ću ih sutra pokupiti i ispraviti i ocijeniti. Tko neće vratiti nažalost dobit će 1.

PRIRODA I DRUŠTVO

 Udžbenik strana 72., 73. i 74.. Pročitaj tekst na strani 72. i pomoću sličica ,na 72., 73. i 74. strani, vježbaj. Iznad svake sličice piše što trebaš napraviti. Svaku vježbu ponovi 5 puta. Možeš i više.

HRVATSKI JEZIK

 Danas ćete naučiti nešto jako važno što trebate znati cijeli život. To su IMENICE. Imenice su riječi kojima imenujemo **bića**, **stvari** i **pojave**. Pod bića spadaju ljudi, biljke i životinje, sve što je živo. Stvari znamo da su predmeti koje koristimo svaki dan kao na primjer: hlače, majica, televizor, olovka, bicikl, gumica, žlica, krevet, češalj, četkica za zube, knjiga, prozor, vrata, bilježnica, torba, čarape, kruh i tako dalje. Pojave su kiša, snijeg, mraz, sunce, tuča, vjetar, sve što se u prirodi pojavi. Otvori udžbenik na strani 126. i 127.. Dobro prouči i pregledaj sličice i što na kojoj sličici piše. U bilježnici bojom napiši naslov Imenice. Pazi da ne zaboraviš na datum. Ispod naslova, bojom, prepiši okvir na strani 127.. Nakon toga u novi red nacrtaj i prepiši tablicu kao što je ova:

|  |  |  |
| --- | --- | --- |
| BIĆA | STVARI | POJAVE |
| zec | izlog | oblak |
| dječak | semafor | Sunce |
| pas | kišobran | nebo |
| krava | kolnik | kiša |
| cvijet | automobil |  |
| gljiva | klupa |  |
| šuma | zebra |  |
| livada | raskrižje |  |
| trava | prometnica |  |
| djevojčica |  |  |
| mama |  |  |

GLAZBENA KULTURA

 Ponovi sve pjesmice koje smo naučili.

INA – likovna grupa

 Učite što su imenice, pa današnji zadatak je da nacrtate jednu imenicu iz svake skupine. Nešto od bića (može biti životinja, biljka ili čovjek) nešto od stvari (neki predmet, olovka, torba, stol, tanjur, papir, knjiga i tako dalje) i nešto od pojava (kiša, sunce, oblak, vjetar, mjesec i tako dalje). Napiši tiskanim slovima BIĆA i ispod nacrtaj neko biće. Napiši tiskanim slovima STVAR i ispod nacrtaj neku stvar, neki predmet. Napiši tiskanim slovima POJAVA i ispod nacrtaj neku pojavu (kiša, snijeg, sunce, oblak, vjetar).

**PETAK – 15.5.**

HRVATSKI JEZIK

 Jučer ste učili što su imenice. Rekli smo da su imenice riječi koje imenuju sve što nas okružuje (bića, stvari i pojave). Danas ćete malo vježbati. U bilježnicu olovkom napiši naslov Vježba. Pazi da ne zaboraviš na datum. Ispod naslova olovkom prepiši i riješi sljedeće zadatke:

1. Napiši 3 imenice kojima imenujemo bića (ljudi, životinje, biljke).
2. Napiši 3 imenice kojima imenujemo prirodne pojave.
3. Napiši 3 imenice kojima imenujemo stvari.

MATEMATIKA

 Udžbenik strana 89.. Riješi 1., 2., 3. i 5. zadatak. U 5. zadatku obrati pažnju na broj djece koji se spominje. Nakon toga otvori bilježnicu i olovkom napiši naslov Vježba. Pazi da ne zaboraviš na datum. Ispod naslova ostavi 2 reda prazno i prepiši i riješi sljedeće zadatke.

1. Pomnoži.

2·4= 6·4=

4·1= 5·4=

4·9= 4·5=

8·4= 3·4=

4·4= 0·4=

1. Podijeli.

4:4= 8:4=

12:4= 20:4=

36:4= 32:4=

16:4= 40:4=

24:4= 28:4=

1. Brojeve 12, 20 i 32 umanji 4 puta.

RAČUN:\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

1. Brojeve 6, 7, i 9 uvećaj 4 puta.

RAČUN: \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

LIKOVNA KULTURA

 Danas, 15.5.2020. obilježavamo Međunarodni Dan obitelji. Jako dobro znamo što je obitelj, tko ju čini i koliko nam je važna. Povodom današnjeg dana, na papir, možeš i ovaj, nacrtaj drvenim bojama svoju obitelj. Nemoj zaboraviti nacrtati sebe. Iznad svakog člana napiši tko je. Zapamti, OBITELJ JE NAJVAŽNIJA STVAR NA SVIJETU. Budi dobar prema svojim članovima obitelji, voli ih, pomaži im, cijeni ih i slušaj.

TJELESNA I ZDRAVSTVENA KULTURA

Vježbaš uz HRT3. Kada vježbaju oni, vježbaj i ti.